Schöftland

Schöftland estas komunumo en la distrikto Kulm de Kantono Argovio, Svislando. Ĝi havis 3610 loĝantojn je la 31-a de decembro 2008.

 Geografio 
eta|maldekstra|150ra|Lerneja domo en Schöftland
Schöftland situas en la valo de la rivero Suro proksimume 12 kilometrojn sude de la kantona ĉefurbo Araŭo. La rivereto Ruederche alfluas en Schöftland al Suro.

La teritorio de la komunumo etendiĝas sur areo de 6,28 km², de kiuj 2,48 km² estas kovritaj de arbaro kaj 1,49 km² de konstruaĵoj. La plej alta punkto de la komunumo situas sur alteco de 648 m s.m. sur la monteto Gschneit la plej malalta punkto sur alteco de 443 m s.m. ĉe la bordo de la rivero Suro.

 Najbaraj komunumoj 
La komunumo Schöftland limas en nordo al Hirschthal, en oriento al Unterkulm, en sudoriento al Schlossrued, en sudo al Staffelbach, sudokcidento al Uerkheim, kaj en nordokcidento al Holziken.

 Trafiko 
eta|maldekstra|Turisma informtabulo en la centro de Schöftland
En Schöftland situas la finhaltejo de la trama etŝpurfervojo Suhrentalbahn (Suroval-Fervojo), kiu konektas la komunumon kun Araŭo. Schöftland estas la elipunkto de du poŝtaŭtolinioj al Schmiedrued kaj al Sursee kaj de buslinio al Zofingo.

Tra la komunumo pasas la kantona ĉefvojo 24 de Araŭo al Sursee. La plej proksima alveturejo al la svisa aŭtovojo A1 estas Araŭo-Okcidento norde en distanco de proksimume 10 kilometroj.

 Historio 
La unua dokumenta mencio de Schöftland datiĝas de la 15-a de julio 1220 kiel Schofftelang. La Senjorujo Schöftland, kies mastroj estis la Senjoroj de Liebegg, dum la 13-a jarcento estis havaĵo de la Baronoj de Arburgo kaj post ties formortoj estis heredita de la Senjoroj de Rüssegg, kiuj ĝin vendis en la jaro 1467 al la urbo Berno. Ĝis la Helveta Revolucio de 1798 ĝi estis vira feŭdo de la urbo Berno interne de la Voktejo Lencburgo. Vidu paĝo pri historio en la retejo de la komunumoFonto: Markus Widmer-Dean: Schöftland en Historia Leksikono de Svislando (2011-08-25)

 Notoj kaj referencoj 


 Vidu ankaŭ 
 Schöftland (stacidomo)
 Schöftland Nordweg (stacidomo)

 Eksteraj ligiloj 
 Oficiala retejo de la komunumo Schöftland